Επίδραση της διατροφής και της οζωνίωσης στην εντερική χλωρίδα του εντέρου
Authors: Φικιώρης Ανδρέας 
Published: January 2014

Η κατανόηση της μικροβιακής οικολογίας συνδέεται άμεσα με παράγοντες που ευνοούν την αποίκηση του εντέρου. Διαταραχή της χλωρίδας οδηγεί σε αποίκηση από παθογόνους η ευκαιριακούς μικροοργανισμούς .Στο πρώτο τμήμα αυτής της εργασίας η μελέτη μας επικεντρώνεται στην εκτίμηση του μικροβιακής χλωρίδας προ και κατόπιν υποβολής σε οζονοθεραπεία. Το όζον αποτελεί έναν ευρέως φάσματος αντιμικροβιακό παράγοντα έναντι των βακτηρίων ,ιών ,μυκήτων, πρωτοζώων .Το όζον δρα απευθείας σε δομικές ουσίες του κυττάρου όπως πρωτεινες. Λιπίδια ,πεπτιδογλυκάνια ,ένζυμα και ιικά καψίδια. Εντούτοις ,η αντιμικροβιακή του δράση φαίνεται να επηρεάζεται και από περιβαλλοντικούς παράγοντες. Στα πλαίσια της παρούσας μελέτης ,το όζον χορηγήθηκε σε ασθενείς διαφόρων παθολογικών καταστάσεων που παρουσίαζαν συμπτώματα μικροβιακής δυσβίωσης στο έντερο. H E.coli και οι Lactobacillus αποτελούν την κατ΄εξοχήν χλωρίδα των υγιών ασθενών. Κατόπιν οζονοθεραπείας παθογόνοι μικροοργανισμοί ως, S.aureus και Proteusείναι απόντες από την χλωρίδα, ταυτόχρονα όμως με την απουσία και των ωφέλιμων Lactococcus .Επιπλέον ,κατόπιν οζονοθεραπείας εμφανίζονται ηυξημένα επίπεδα μικροοργανισμών και μεγαλύτερη ποικιλία. Τα επίπεδα των Streptococcus δείχνουν ανοδική πορεία ,όπως επίσης και τα επίπεδα των οφέλιμων Lactobacillus.Εντούτοις, ο αναερόβιος μικροοργανισμός C.perfringens δεν φαίνεται να επηρεάζεται από το όζον .Παράγοντες όπως ο μικροβιακός ανταγωνισμός φαίνεται να είναι κρίσιμοι και καθοριστικοί στην εγκατάσταση της μικροβιακής χλωρίδας. Συμπερασματικά ,η χρήση του ιατρικού όζοντος για την θεραπεία της εντερικής δυσβίωσης πρέπει να γίνεται με σύνεση συνεκτιμώντας την συνολική εικόνα του ασθενούς,διότι η υπερβολική η εκτεταμένη χορήγησή του μπορεί να οδηγήσει σε σχηματισμό ελευθέρων ριζών η διαταραχή της εντερικής χλωρίδας . Επί μακρόν ,οι επιστήμονες διαπίστωσαν μία σχέση μεταξύ της κατανάλωσης της τροφής και μία αλλεργική η ψευδο-αλλεργική αντίδραση. Επιπλέον ,αναστολή των συμπτωμάτων παρατηρήθηκε με την διακοπή της ενεχόμενης τροφής.Δια το λογο τούτο στο δεύτερο τμήμα αυτής της μελέτης θελήσαμε να εκτιμήσουμε την κυτταροτοξική αυτή αντίδραση των τροφών στον άνθρωπο. Αλλεργιογόνα τροφών επικολλημένα σε αντικειμενοφόρο πλάκα ήρθαν σε επαφή με ορό αίματος ασθενούς και ελέγχθηκε η κυτταροτοξική τους δράση επί των κυττάρων του αίματος. Οι εμφανώς υγιείς ασθενείς που ενέχοντο στην μελέτη μας έδειξαν δυσανεξία στο πρόβειο τυρί, κατσικίσιο τυρί ,αυγό ,αρνί ,καφέ, σοκολάτα ,φασόλια ζάχαρη και μελιτζάνα. Οι Ι ανωτέρω τροφές αποτελούν βασικές τροφές της Μεσογειακής Διατροφής στην Ελλάδα και η υπερκατανάλωσή τους φαίνεται να δημιουργεί δυσανεξία. Το διατροφικό αυτό τέστ εκτιμά το είδος της επιβραδυνόμενης αντίδρασης που αναπτύσσεται με διαφορετικό μηχανισμό από την κλασσική αλλεργική αντίδραση με την παρουσία των IgE ανοσοσφαιρινών Συμπεραίνουμε λοιπόν ότι η τροφική δυσανεξία δεν αποτελεί αντικατάσταση του αλλεργικού τέστ, αλλά συμπλήρωμα αυτού . Ανακεφαλαιώνοντας, πρέπει να γνωρίζουμε ότι ο έντερο είναι ένα πολύπλοκο οικοσύστημα με λειτουργία εξαρτώμενη από πολλαπλούς παράγοντες που χρήζουν περαιτέρω διερεύνησης.